title: كانادا
text: كندا (بلفرنساوية ولينݣليزية : Canada) هي بلاد فالشمال ديال أمريكا الشمالية قابطا لعرض ديالها كامل من لمحيط لأطلسي فالشرق تال لمحيط لهادي فلغرب. تيحدًها من الشمال لمحيط لمجمّد الشمالي، ومن لجنوب ومن الشمال لغربي تاتحدًها لميريكان. لمساحة ديال كندا هي 9.9 مليون كم², وهي لبلاد اللي عندها تاني أكبر مساحة فلعالم من مورا روسيا.
  
  كندا كانت مسكونة من بزاف د الشعوب لأصلية من هادي لآلاف د سنين. فاللخر د لقرن 15 وصلو ليها لفرانساويين ولبريطانيين اللي حتلُوها وتقاسموها بيناتهم. ستقلات كندا ف 1867 ؤ ولاًت فيديرالية اللي عندها حكم داتي ولكن تابعة للملكة د بريطانيا. لملكة إيليزابيت التانيا هي لملكة تا ديال كندا. قانونيا, تتعتابر كندا ديموقراطية برلمانية ومملكة دستورية, فيها لملك و رئيس لوزراء تيتقاسمو السلطات فالرئاسة د لحكومة.
  
  تيسكنو فكندا تقريبا 38 مليون د الناس, ولعاصمة ديالها هي أوطاوا. كندا فيها جوج د لغات رسمية هوما لفرانساوية ولينݣليزية. لفلوس ديال كندا هوما الدًولار لكندي, ورئيس لوزراء ديالها دابا هو جاستين طرودو. كندا عضو فبزاف د لمنظمات العالمية بحال لأمم لمتحدة والناطو والنافطا ومجموعة الدول الصناعية السبعة (جي 7).
  
  عيون لكلام 
  
   
  بلدان د أمريكا الشمالية